Id-Deċiżjoni tal-Kummissjoni
tas-6 ta' April 1995
li temenda l-Annessi Ċ u D tad-Direttiva tal-Kunsill 92/65 KKE li tistabbilixxi l-ħtiġiet tas-saħħa ta' l-annimali li jirregolaw il-kummerċ u importazzjoni fil-Komunità ta' bhejjem, sperma, bajd u embrijuni li mhumiex soġġetti għar-rekwiżiti tas-saħħa ta' l-annimali stabbiliti fir-regoli speċifiċi tal-Komunità li hemm referenza dwarhom fl-Anness A(I) tad-Direttiva 90/425/KEE
(95/176/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 li tistabbilixxi l-kondizzjonijiet tas-saħħa ta' l-annimali li jirregolaw il-kummerċ fi u importazzjoni fil-Komunità ta' annimali, sperma, bajd u embrijuni li mhumiex soġġetti għar-rekwiżiti tas-saħħa ta' l-annimali stabiliti fir-regoli speċifiċi tal-Komunità li hemm riferenza dwarhom fl-Anness A(I) tad-Direttiva 90/425/KEE [1], kif l-aħħar emendata bl-Att ta' Adeżjoni ta' l-Awstrija, il-Finlandja u l-Isvezja, u b'mod partikulari l-Artikolu 22 tiegħu,
Billi fil-kondizzjonijiet li jirregolaw l-approvazzjoni ta' korpi, istituti jew ċentri, referenzi għandhom isiru, jekk iżommu annimali intiżi għal-laboratorji esperimentali, għad-Direttiva tal-Kunsill 86/609/KEE ta' l-24 ta' Novembru 1986 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi ta' l-Istati Membri dwar il-ħarsien ta' annimali u l-iskopijiet xjentifiċi l-oħra [2], sabiex ikunu konformi dawn il-kondizzjonijiet fil-Komunità u għall-pajjiżi terzi;
Billi ċerti adattamenti tekniċi huma meħtieġa fir-rigward ta' l-approvazzjoni u s-superviżjoni taċ-ċentri tal-ġbir, id-dħul ta' żwiemel tar-refgħa u l-ħtiġiet applikabbli għall-isperma, il-bajd u l-embrijuni;
Billi huwa meħtieġ li jinbidlu l-Kapitoli I, II. A, Ċ, III u IV ta' l-Anness D;
Billi din id-Deċiżjoni bi qbil mal-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
Id-Direttiva 92/65/KEE hija emendata kif ġej:
1. Fl-Anness Ċ.1, il-punt li ġej huwa miżjud:
"(j) jekk iżomm annimali intiżi għal-laboratorji esperimentali konformi mad-dispożizzjonijiet ta' l-Artikolu 5 tad-Direttiva tal-Kunsill 86/609/KEE."
2. L-Anness D, il-Kapitolu I huwa mibdul bl-Anness I ta' din id-Deċiżjoni.
3. L-Anness D, il-Kapitolu II, il-punt A huwa mibdul bl-Anness II ta' din id-Deċiżjoni.
4. L-Anness D, il-Kapitolu II, il-punt Ċ huwa mibdul bl-Anness III ta' din id-Deċiżjoni.
5. L-Anness D, il-Kapitolu III huwa mibdul bl-Anness IV ta' din id-Deċiżjoni.
6. L-Anness D, il-Kapitolu IV huwa mibdul bl-Anness V ta' din id-Deċiżjoni.
L-Artikolu 2
Id-Deċiżjoni preżenti tidħol fis-seħħ fl-1 ta' Ottubru 1995.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-6 ta' April 1995.